ایندیکی ایران اراضی‌سین‌ده قدیم دؤورلرده مؤوجود اوْلموش هخامنشلرلر ایمپیراتورلوغو بؤیوک گۆجه مالیک ایدی. بؤیوک II کیرین حاکمیّتی دؤورونده (ا.ا ۵۵۸-ا.ا ۵۳۰) ایران، میدییا، لیدییا، کیچیک آسیادا اوْلان یونان شهرلری، مسوپوتومییا، اوْ جمله‌دن بابیلیستان، مرکزی آسیانین چوْخ حیصّه ‌سی، قافقاز اوْنون تابلیین‌ده اوْلموش‌دور. I دارا دؤورونده (ا.ا ۵۲۲-ا.ا ۴۸۶) فارسلار پامیر یایلاسی (قدیم فارس دیلینده پا-i-ماخر-گونش اللهی اوْلان میترا دامی)، فرقانه وادی‌سی، آمودریا چایینین یوخاری آخاری، هیند چایینین ساغ ساحللرین‌ده‌کی اراضیلری تانیییردیلار. ۱-جی دارانین دؤورونده اوْلان یوروشلر و ظفر قازاندیقلاری اؤلکه‌لر حاقیندا مشهور بیسوتون یازیلاری قالمیش‌دیر. فارسلارین معلوماتلاری اساسین‌دا هرادوت یازیر: "خزر داخیلی سو حؤوزه سی‌دیر، هچ بیر دنیزله علاقه‌لی دییل‌دیر. اوْنون اۇزون‌لوغو آوارلی گمی‌ده ۱۵ گونلوک، انی ان گئنیش یئرده ۸ گونلوک یول‌دور".